Thibaut Courtois

**Thibaut Nicolas Marc Courtois** (Bree, Belgika, 1992ko maiatzaren 11), edo laburbilduta **"Courtois"** belgikar futbol atezain bat da. Real Madrid C.F. taldean Espainiako futbol ligako lehen mailan eta Belgikako selekzioan jokatzen du.  

## Bizitza pertsonala 
Bere gurasoak Thierry Courtois eta Gitte Courtois dira, boleiboleko jokalariak; baita bere arreba, Valérie Courtois, ere. Thibaut Courtois txikitatik kirol horretan aritu zen, baina futbolean zentratzea erabaki zuen  12 urterekin. 

## Kirol Ibilbidea 
### KRC Genk 
Courtois 5 urterekin Bilserve VV taldean hasi zen bere kirol ibilbidea. Han 3 urte egon eta KRC Genk taldera joan zen. Hasieran, ezker atzelaria bezala egon zen, baina gero, atezaina izatea erabaki zuten. 

16 urterekin, debuta egin zuen KAA Gent-en kontra. 2007-09 ko denboraldian, Courtois taldeko seigarren atezaina zen. Bost jokalari zeuden haren aurretik: titularra Logan Bailly zen, bigarrena Sinan Bolat, hirugarrena Davino Verhulst, laugarrena Sem Franssen eta bosgarrena Koen Casteels. Esperientzarik gabeko atezaina bost horien atzean zegoen, baina 2009. urtean Logan Bailly-k eta Sinan Bolat-ek alde egin zuten taldetik, Verhulst titular utzita. Hala ere, Verhulst-ek bi partidako zigorra jaso zuen falta batengatik, Frassen-ek orkatilan lotailuak hautsi zituen eta Koen Casteels-ek hatz bateko lesioa zuen. Hala, Courtoisek bere aukera jaso zuen, eta debuta egin ahal izan zuen.

Genk-en egon zen bitartean, funtsezkoa izan zen 2010-2011 denboraldian Belgikako ligako titulua lortzeko. Bere aktuazioei esker, talde askok

### Atletico de Madrid 
2011. urtean Chelsea fitxatu zuen £7,9 milioi truke. Baina egun berean, Courtois laga zuten Atletico Madril taldera. Hiru denboraldi egon zen zuri-gorri bezala.   

Hainbat garaikur irabazi zituen talde horretan. 2012an haren lehen europar titulua lortu zuen, UEFA Europa League. Horren ondoren, Europako Superkopa irabazi zuen Chelsea-ren kontra. Azkenik, Espaniako Errege Kopa bat 2013an eta Liga bat 2014. urtean. 

### Chelsea 
2014/15 denboraldian, Courtois Chelsea-ra itzuli zen. 2014ko abuztuaren 3an jokatu zuen lehen partidu lagunartekoa Werder Bremenen aurka. Handik hamabost egunera, bere lehen partida ofiziala jokatu zuen Burnley-ren aurka, Premier Leagueko lehen egunean taldeak 3-1 irabazi baitzituen.

Belgikako atezainak Ligako Kopa 2015. urtean eta Premier League 2015. eta 2017. urteetan lortu zituen, baita FA Cup bat ere 2018an. Courtoisek Premier League-ko Urrezko Eskularrua irabazi zuen denboraldia amaitzean.

### Real Madrid 
2018ko uztailaren 8an, Real Madrilek fitxatu zuen, 35 milioi euro inguruko zenbatekoan. Santiago Bernabéu estadioan aurkeztu zuten ofizialki uztailaren 9an.

2022ko maiatzaren 28an, Parisko Champions Leagueko finaleko jokalari onena aukeratu zuten, Real Madril eta Liverpool taldeen artean, talde zuriak bere hamalaugarren Europako Kopa irabaz zezan egin zuen jarduera erabakigarriari esker. Denboraldia amaitutakoan, 2021-22 denboraldiko bigarren jokalari onena izendatu zuen *Marca* egunkariak.

2023ko abuztuaren 10ean, Courtuis lesionatu zen Athleticen aurkako lehen partida prestatzen, eskuineko belauneko meniskoan. Horren ondorioz, 2023-2024 denboraldi ia osoa ezin izan zuen jokatu. Hala ere, denboraldi horreko Champions Leagueko finala jokatu zuen, Andriy Lunin-ek sukarra baitzeukan.

## Selekzioan 
2011ko maiatzaren 19an, Belgikako selekzioarekin deitu zuten lehen aldiz, 2012ko Eurokoparako sailkapen-partida bat egiteko Turkiaren aurka, nahiz eta azkenean ez zuen jokatu. Baina ofizialki jokatu zuen, Frantziaren aurka jokatutako lagunartekoan.

2014ko Munduko Futbol Txapelketako atariko zerrendan sartu zen. Urte horretako maiatzaren 25ean, 1 zenbakia eman zitzaion eta partida guztiak titular gisa jokatu zituen final-laurdenetara arte, Argentinaren aurrean galdu zuten arte. 2018ko ekainaren 4an hautatu zuten berriro. Azkenean, Txapelketako hirugarren postuan amaitu zen, Munduko Kopetako Belgikako selekzioaren historiako emaitzarik onena. Courtoisek Munduko Urrezko Eskularrua irabazi zuen, txapelketako atezainarik onena baitzen.

2023ko ekainaren 19an, selekzioaren kontzentrazioa utzi zuen 2024ko Eurokoparako sailkapen-partida baten aurretik, taldearen kapitaintzak eragindako gatazka baten ondorioz.

#### Azken faseetako partaidetzak 
## Estatistika klubetan 
*2024ko ekainaren 17an eguneratua.*

## Ezkontza eta seme-alabak 
Thibaut Courtois-ek amaitu egin zuen Marta Domínguez espainiarrarekin zuen harremana, bigarren aldiz guraso bihurtu baino hilabete lehenago, adiskidetasunez eta elkarren arteko erabakiz. Azken adiskidetzea 2018ko abuztuan izan zen, baina hilabete batzuk besterik ez zuen iraun, eta lotura horrek, ustez, desleialtasunak eragin zituen.

Mishel Gerzigekin ezkonduta, 2024ko urtarrilean, Instagramen bitartez iragarri zuten lehen semearen zain zeudela.

## Erreferentziak 
## Kanpo estekak 
* Busca Biografias de Thibaut Courtois
* Ceroacero: Thibaut Courtois
* Courtois | Web Oficial | Real Madrid
* Thibaut Courtoisen liburua: El muro. La historia de mi vida